गो-रक्षा हिन्दू धर्म का एक प्रधान कार्य है। प्रायः प्रत्येक हिन्दू गौ को माता कहकर पुकारता है और माता के समान ही उसका आदर करता है। जिस प्रकार कोई भी पुत्र अपनी माता के प्रति किए गए अत्याचार को सहन नहीं करेगा, उसी प्रकार एक आस्तिक और सच्चा हिन्दू गोमाता के प्रति निर्दयता के व्यवहार को नहीं सहेगा। आज हिन्दू आपसी फूट एवं कलह के कारण छिन्न-भिन्न हो रहे हैं तथा अपनी जीवनी-शक्ति खो बैठे हैं। मूक पशुओं की भांति दूसरों के द्वारा हाँके जा रहे हैं। सबसे ज्यादा दुर्भाग्य की बात तो यह है कि आज हम सभी बातों पर पाश्चात्य दृष्टिकोण से ही विचार करने लगे हैं। यही कारण है कि हमारी इस पवित्र भूमि पर प्रतिवर्ष लाखों-करोड़ों की संख्या में गाय व बैल काटे जा रहे हैं और हम इसके विरोध में आवाज भी नहीं उठाते। रात-दिन गौ काटी जा रही हैं, सब कुछ चुपचाप देखना, यह नपुंसकता नहीं तो और क्या है?